Elvīras iela
Elvīras iela ir iela Rīgā, Kurzemes rajonā, Zasulauka apkaimē. Elvīras iela sākas krustojumā ar Vīlipa ielu un beidzas krustojumā ar Tapešu ielu. Ielas garums ir 635 metri, tā ir klāta ar asfalta segumu divu joslu platumā visā ielas garumā. Elvīras ielā ir gan daudzdzīvokļu namu apbūve, gan savrupmāju apbūve, kā arī sabiedriskas celtnes, piemēram, Latvijas Nedzirdīgo savienība (Elvīras ielā 19). Rīgas adrešu grāmatās Elvīras iela ir sastopama kopš 1913. gada ar šādu pašu nosaukumu.